கேள்வி: தேவன்குறிச்சி தொல்லியற் களம் - 1976-77 தொல்லியல் ஆய்வு கண்டுபிடிப்புகள் என்பது என்ன?
பதில்: தேவன்குறிச்சி மலைப்பகுதியில் 1976-77இல் நிகழ்ந்த தொல்லியல் ஆய்விலிருந்து அங்கே 6 ஆயிரம் ஆண்டுகளுக்கு முன்னரே மக்கள் குடியேற்றம் இருந்ததற்கான தடயங்கள் கிடைத்தன. அதாவது, இடைக் கற்காலத்திலிருந்தே மக்கள் அங்கு வாழ்ந்து வந்துள்ளனர். அவர்கள் உருவாக்கிய நுண்கற்கருவிகள் கிடைத்துள்ளன. மேலும் அங்கு இரும்பு மற்றும் செப்புக் கருவிகள் கண்டுபிடிக்கப்பட்டன. அதிலிருந்து, இரும்புக் கால மக்களும் செப்புக் கால மக்களும் அங்கு வாழ்ந்தது தெரிகிறது. பெருங்கற்காலத்தைச் சார்ந்த பொருள்களும் தேவன்குறிச்சியில் கிடைத்துள்ளன. அவற்றுள் 2000 ஆண்டுகளுக்கு முந்திய கருப்பு மற்றும் சிவப்பு மட்பாண்டப் பண்பாடு, கல் மணிகள், கிளிஞ்சில் வளையல்கள், முதுமக்கள் தாழிகள் போன்றவை அடங்கும். இங்குள்ள குகையில் வெண்சாந்து பாறை ஒவியங்களும்⁠ பாறையில் ⁠கற்குழிகளையும் காணலாம்.
கேள்வி: தேவன்குறிச்சி தொல்லியற் களம் - சிவன் கோவில் குறித்து விரிவாக சொல்லுங்கள்.
பதில்: தேவன்குறிச்ச மலையில் மேற்கு திசையைப் பார்த்தவாறு அக்னீசுவரன் கோவிலுள்ளது. இங்கே அக்னீசுவரன் சன்னிதி, கோமதி அம்மன் சன்னிதி, அனுமார் சன்னிதி, நவக்கிரகம் சன்னிதி உள்ளிட்டவை உள்ளன. அது பாண்டியர் ஆட்சியின் பிற்காலத்தில் (12-13ஆம் நூற்றாண்டு) கட்டப்பட்டது. பின்னர் நாயக்கர் காலத்தில் அக்கோவில் புதுப்பிக்கப்பட்டு மீளமைக்கப்பட்டது. கோவிலுக்கு மானியங்கள் வழங்கப்பட்டதை விவரிக்கும் கல்வெட்டுகள் மாறவர்மன் சுந்தரபாண்டியன் (1216-1238) காலத்தவை. கல்வெட்டுகளில் அக்கோவிலின் பழைய பெயர் "திருவாற்றேசுவரமுடைய நாயனார் கோவில்" என்று காணப்படுகிறது. கோவில் அமைந்துள்ள ஊர் "செங்குன்ற நாட்டு பெருங்குன்றூர்" என்று பெயர்கொண்டு, செங்குடியின் பிரிவாக இருந்தது என்று கல்வெட்டியல் அறிஞர் வேதாச்சலம் என்பவர் கூறுகிறார்.
கேள்வி: தேவன்குறிச்சி தொல்லியற் களம் - கல்வெட்டுகள் குறித்து விரிவாக சொல்லுங்கள்.
பதில்: File:Tamil Inscription in wall of agneeshwaran Temple.jpg 1. ஸ்ரீ கோமாறபற்மரான திரிபுவனச்‌ சக்கரவத்திகள்‌ சோணாடு . . . 2. யனாற்கு சந்தியா தீபம்‌ ஒன்றுக்கும்‌ சந்திராதித்தவரை செல்வ . . . 3. தென்பாற்‌ கெல்லை அப்பன்‌ கூத்தர்‌ செய்க்கு வடக்கும்‌ மேல்‌ பால்‌ 4. மணர்‌ விலை ஒற்றி சீதனம்‌ உள்ளிட்டு பற்றி முன்னின்றவர்‌ கைக்‌ கொண்.
கேள்வி: தேவன்குறிச்சி தொல்லியற் களம் - இதர வழிபாட்டிடங்கள் என்பது என்ன?
பதில்: File:Tiger hunting Statue, devankurichi.jpg கன்னிமூல கணபதி சன்னிதி, கருப்புசாமி சன்னிதி, ஆஞ்சநேயர் கோவில், ஸ்ரீ வரதராஜபெருமாள் கோயில் ஆகியவை மலையடிவாரத்தில் உள்ளன. நாயக்கர் காலத்தைச் சார்ந்த புலிக்குத்தி நடுகல் ஒன்றும் இங்குள்ளது. புலியோடு போராடி இறந்த வீரனின் நினைவாக நடப்பட்டது அந்த நடுகல்.
கேள்வி: தேவன்குறிச்சி தொல்லியற் களம் - சமணச் சிற்பங்கள் பற்றி நீங்கள் என்ன அறிந்துள்ளீர்கள்?
பதில்: File:Jain curving in Well devankurichi.jpg வரலாற்றுக் காலத்தில் தேவன்குறிச்சியில் சமணமும் சைவமும் தழைத்தன என்பதற்கு ஆதாரமாக சமணச் சிற்பங்களும் சிவன் கோவிலும் உள்ளன. தேவன்குறிச்சியில் அமைந்திருந்த சமணக் கோவில் அழிந்து போயினும், இன்றைய சிவன் கோவில் பகுதியில் சமணச் சிற்பங்கள் உள்ளன. இந்த சிவன் கோவில் 12ஆம் நூற்றாண்டைச் சார்ந்தது. அதற்கும் முற்பட்ட காலத்தைச் சார்ந்த சமணச் சிற்பங்கள், கற்படுகைகள், கிணறுகள், குளங்கள் உள்ளன. கோவிலின் பின் பகுதியில் மகாவீரர் அமர்ந்த நிலையில் உள்ள சிற்பமும் உள்பகுதிக் கற்சுவரில் பார்சுவநாதர் நின்ற நிலையில் சிற்பமும் உள்ளன.
கேள்வி: தேவன்குறிச்சி தொல்லியற் களம் - உயிர் சூழல் பற்றி நீங்கள் என்ன அறிந்துள்ளீர்கள்?
பதில்: இந்த மலையில் அதிகமாக வெள்ளை வேல மரங்களும், வெப்பாலை மரங்களும் காணப்படுகின்றன. அதிகமாக எலுமிச்சைப் புல் பரவியுள்ளன. அரசு,⁠ அரளி, ⁠இச்சி, ⁠உதியம், மருதம், வேம்பு, ⁠நாவல், ⁠தேக்கு, வில்வம், எலுமிச்சை, நாகலிங்கம், ⁠புளி,⁠ ⁠ஆவி,⁠ ⁠மரமல்லி, ⁠உசிலை, ⁠மஞ்சநத்தி, ⁠மஞ்சகடம்பு, ⁠குருந்தம், ⁠சதுரக்கள்ளி, ⁠சூரை இலந்தை, ⁠புங்கை ஆகிய மரங்களும் காணப்படுகின்றன. புள்ளி மான், காட்டுப் பன்றி, காட்டுப் பூனை, புனுகு பூனை, மரநாய், சாம்பல் நிறக் கீரி, பெருநரி, முள்ளெலி, மூஞ்சூறு, காட்டு முயல், செம்முக குரங்கு, சாம்பல் நிற தேவாங்கு, முள்ளம்பன்றி, மூவரி அணில், இந்திய வெள்ளெலி, பெருச்சாளி, பழுப்பு நிற எலி, சுண்டெலி ஆகிய விலங்குகள் உள்ளன. மலையின் பின்புறத்திலுள்ள கிரேனைட் கல் சுரங்கமுள்ளது.